**Uut hoogu Puhume purjesse 2023 taotlusvooru tulemused**

Uut hoogu Puhume purjesse 2023 esitati 19 projektitaotlust toetuste kogusummas: 60 870,32 eurot, millest paremusjärjestuse kujunemisel rahastatakse 10 projekti.

Kokku jagatakse toetuseks 2023-2024 aastatel kogu planeeritud eelarve **30 093,30 eurot.**

Rahastusotsuse saanud projektid:

1. MTÜ Laulasmaagia

**Projekti nimi: „Porikuu festivali ametlik lõpetamine, kõrvitsatoidu Meisterkoka valmimine** **ning Laulasmaa OTTi hooaja lõpetamine“**

Projekti maksumus: 2610,00 eurot, toetuse summa: **2349,00 eurot**

Projekti eesmärk: Üritus sisaldab endast mitut erinevat sündmust: ametlik Porikuu festivali lõpetamine, meisterkoka valimine ja Laulasmaa OTTi hooaja lõpetamine. Fookuses on sügisannid ja üritus pakub võimaluse kohalikel elanikel ennast näidata ja toimub ka toiduteemalise töötuba.

1. Noorteprojekt Marcus Krutto

**Projekti nimi “3D printimise töötuba“**

Projekti maksumus 431,40 eurot, toetuse summa: 431,40 eurot

Projekti maksumus: Õpetada ja tekitada huvi noorte seas 3D printimise vastu ning kasutada ära võimalust, et Klooga Noortekeskusel on juba 3D printer.

1. Noorteprojekt Kunstihuvi

**Projekti nimi: „Ilma otsa ja ääreta kunstituba“**

Projekti maksumus: 1380,00 eurot, toetuse summa 1380,00 eurot

Projekti eesmärk: Projekt on suunatud Paldiski, Laulasmaa ja Klooga noortele, kes soovivad kunsti- ning käsitöömaailma oma käte läbi katsuda. Projekti tulemusel suureneb õpilaste huvi kunsti vastu ning samal ajal suureneb huvi oma kodukoha ja vaatamisväärsuste vastu, (nt: mälestusmärgid, maastik). Õpitakse märkama kohaliku looduse eripära ja ainulaadsust. Projekti tulemusena valmib rändnäitus Lääne-Harju valla koolides.

1. Noorteprojekt Padise, Rummu, Ämari aktiivsed noored

**Projekti nimi: „ Rummu Rahutu Vari“**

Projekti maksumus: 2879,00 eurot, toetuse summa: 2879,00 eurot

Projekti eesmärgid: tutvuda ise ja tutvustada teistele värvikireva taustaga Rummu vanglat ja selle ümber paiknevat karjääri läbi noorte silmade; arendada noortes enesekindlust ja näitlemisoskust; uurida Eesti lähiajalugu; arendada koostöö- ja planeerimisoskusi; arendada IT oskusi, sealhulgas video montaaži ja töötlemist; tutvuda teiste piirkondade noortega. Projekti tulemusena valmib lühifilm.

1. Trileen OÜ

**Projekti nimi: „ Porikuu sügislaat Padise Kastellis“**

Projekti maksumus: 4830,00 eurot, toetuse summa 4347,00 eurot

Projekti eesmärk: juba mitmendat aastat korraldab Padise Kastell Porikuu festivali raames sügislaata, mis on aasta-aastalt muutunud aina populaarsemaks. Kuivõrd laat on kasvanud aina suuremaks ja eesmärk on seda kasvatada veelgi, et hooajavälisel ajal kutsuda rohkem külalisi veetma aega looduses. Ürituse rikastab Porikuu festivali programmi tegevustega ja lisandväärtusega, mida seni pole olnud. Seeläbi kaasame suuremat hulka külastajaid ja tõuseb piirkonna ning Porikuu festivali tuntus ja maine.

1. Neuron OÜ

**Projekti nimi: „Avastusretked Loode-Eesti taimemaailma II“**

Projekti maksumus: 5800,00 eurot, toetuse summa: 5000,00 eurot

Projekti eesmärk on nii laste kui täiskasvanute teadmiste laienemine ravim-, maitse- ja lõhnataimede vallas ning looduse ja taimedega parem kontakt piirkonna huvitatud elanike hulgas. Laieneb taimehuviliste ja tarkade kogukonna ring LHKK piirkonnas.

1. MTÜ Eesti Mootorispordimuuseumi Ajalugu

**Projekti nimi: „Turba 100 suvelõpupidu“**

Projekti maksumus: 2520,00 eurot, toetuse summa: 2268,00 eurot

Projekti eesmärk: tugevdada Turba kogukonda, kaasata neid sündmuste korraldamises ja nii siduda erinevaid sihtgruppe. Pakkuda kohalikele inimestele uusi sündmuseid, millest soovime väljakujundada iga aastase traditsiooni. Tahame suurendada koostööd Turba aktiivsete kogukonna liikmetega, kellega oleme juba varasemalt ka koostööd teinud. Samuti soovime toetada kohalike juurtega muusikuid ning anda neile võimalus esineda kodu publiku ees.

1. MTÜ Täiskäik Edasi

**Projekti nimi: „Lääne-Harju Liikumissari 2024“**

Projekti maksumus: 13840,00 eurot, toetuse summa: 5000,00 eurot

Projekti eesmärk: Viia läbi kvaliteetselt korraldatud liikumissarja ning seeläbi edendada kogukondlikku liikumisharrastust ning tõsta teadlikkust liikumisega seotud teemadel. Tekitada elukestvat liikumishuvi lastes kui ka noortes. Soovime tõsta inimeste elukvaliteeti ning tervena elatud aastaid motiveerides neid liikumisega tegelema.

1. MTÜ TikerKultuur

**Projekti nimi: „Elina Nechajeva ja Anti Kammiste kontserdite läbiviimine Vasalemma lossis“**

Projekti maksumus: 9945,00 eurot, toetuse summa: 3000,00 eurot

Projekti eesmärgiks on professionaalsete muusikute ja artistide toomisega Lääne-Harju valla kultuurielu mitmekesistamine, olulisel kohal on ka Vasalemma lossi saali, kui väärika ja ilusa saali kasutamine avalike kultuurisündmuste toimumispaigana. Vallas on hetkel vähe ruume, mis oleksid kasutuses avalike sündmuste toimumispaigana - lossi saal on aktiivses kasutuses lossis tegutsevate koolide poolt, aga nii meie MTÜ kui kohaliku kogukonna huvi on väärindada seda ka avalike kultuurisündmuste toimumise paigana.

1. MTÜ Laulasmaagia

**Projekti nimi: „Lääne-Harju Valla Päev 2023“**

Projekti maksumus: 5346,80, toetuse summa: 3438,90 eurot

Projekti eesmärk: Ühendada meie oma valla kultuur, ettevõtlus ja kogukond**.** Tuua omavahel kokku ja üksteisele läheme oma valla inimesed, teenusepakkujad, ettevõtted ning tutvustada meie valla külasid. Pakkuda terve päeva vältel tegevust lastele, noortele, täiskasvanutele, peredele ja eakatele.